ADVANC เพิ่มช่องทางให้ลูกค้า 2G ทั่วประเทศรับเครื่อง 3G/4G ฟรี
ADVANC เพิ่มช่องทางให้ลูกค้า 2G ทั่วประเทศรับเครื่อง 3G/4G ฟรี
8 ม.ค. 2559

นายปรัธนา ลีลพนัง รองกรรมการผู้อำนวยการ สายงานการตลาด บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC เปิดเผยว่า บริษัทประกาศแผนการบริการยกระดับการสื่อสาร 2G ทั่วประเทศ ไปสู่ระบบ 3G และ 4G เนื่องจากเร็วๆ นี้ เอไอเอสจะสิ้นสุดการให้บริการโทรศัพท์เคลื่อนที่ระบบ 2G ซึ่งจะทำให้ลูกค้าที่ยังใช้งานมือถือ 2G ของเอไอเอสไม่สามารถใช้งานได้
ดังนั้นเพื่อให้ลูกค้าสามารถใช้การสื่อสารได้ต่อเนื่องอย่างเต็มประสิทธิภาพ เอไอเอสจึงให้ลูกค้าที่ใช้เครื่อง 2G ทั่วประเทศ มาแลกเครื่องเป็น 3G และ 4G ได้ฟรีทุกคน โดยผ่านการจองที่หมายเลข 90099 ตั้งแต่วันนี้เป็นต้นไป จากนั้นรอรับ SMS ตอบกลับ เพื่อแจ้งวันและสถานที่ในการรับเครื่องอีกครั้ง
โดยนอกจากจะรับเครื่องได้ที่เอไอเอส ช็อป,ร้านเทเลวิซ และร้านเอไอเอส บัดดี้ ทุกสาขาแล้ว เอไอเอสยังได้เพิ่มช่องทางในการรับเครื่องที่ อบต. และเทศบาลทั่วประเทศสำหรับลูกค้าที่อยู่ในพื้นที่ห่างไกลอีกด้วย สอบถามรายละเอียดเพิ่มเติมได้ที่ เอไอเอส คอลล์ เซ็นเตอร์ 1175